
AVIZ  
asupra proiectului de Lege privind aprobarea Ordonanţei de urgenţă a Guvernului nr.177/2020 pentru aprobarea Acordului de împrumut între Uniunea Europeană, în calitate de Creditor şi România, în calitate de Împrumutat, în valoare de 4.099.244.587 euro, semnat la Bucureşti, la 8 octombrie 2020 şi la Bruxelles, la 19 octombrie 2020
 (PLx.661/2020)
  

	În conformitate cu prevederile art.94 și 115 alin.(3) din Regulamentul Camerei Deputaţilor, republicat, Comisia pentru sănătate şi familie a fost sesizată, spre dezbatere şi avizare, în procedură de urgență, cu proiectul de Lege privind aprobarea Ordonanţei de urgenţă a Guvernului nr.177/2020 pentru aprobarea Acordului de împrumut între Uniunea Europeană, în calitate de Creditor şi România, în calitate de Împrumutat, în valoare de 4.099.244.587 euro, semnat la Bucureşti, la 8 octombrie 2020 şi la Bruxelles, la 19 octombrie 2020 trimis cu adresa  PLx.661/2020 din 20 octombrie 2020.
Membrii Comisiei au examinat  proiectul de lege supus avizării, în şedinţa online din data de 2 noiembrie  2020.
          În urma dezbaterilor, membrii Comisiei pentru sănătate şi familie au hotărât, cu majoritate de voturi, avizarea favorabilă a proiectului de lege.
În raport de obiectul și conținutul reglementării, proiectul de Lege face parte din categoria legilor ordinare. 


PREŞEDINTE,
Conf.univ.dr. Florin BUICU

